
	Қазақстан Республикасы Стратегиялық жоспарлау және реформалар агенттігінің Ұлттық статистика бюросының басшысы 2026 жылғы 1 шілдедегі № 16 бұйрығына 2-қосымша



Қазақстан Республикасы Ұлттық экономика министрлігі Статистика комитеті төрағасының 2020 жылғы 
28 қаңтардағы № 10 бұйрығына 
6-қосымша


«Заңды тұлғаларға арналған байланыс қызметтердің тарифтері туралы есеп» (индексі 1-тариф (байланыс), кезеңділігі айлық) жалпымемлекеттік статистикалық байқаудың статистикалық нысанын толтыру жөніндегі нұсқаулық


1. Осы Нұсқаулық «Заңды тұлғаларға арналған байланыс қызметтердің тарифтері туралы есеп» (индексі 1-тариф (байланыс), кезеңділігі айлық) жалпымемлекеттік статистикалық байқаудың статистикалық нысанын (бұдан әрі – статистикалық нысан) толтыруды нақтылайды.
2. Осы Нұсқаулықта «Мемлекеттік статистика туралы» Қазақстан Республикасының Заңында айқындалған мәндердегі ұғымдар, сонымен қатар мынадай  анықтама пайдаланылады:
өкіл қызмет – қызметтердің сапасы мен негізгі қасиеттеріне әсер етпейтін, бір-бірінен болмашы ерекшеліктерімен айрықшаланатын және өзінің тұтынушылық белгісі жағынан біртектес, топтағы белгілі бір қызмет түрлерінің жиынтығы.
3. 1-бөлімде заңды тұлғалардың және (немесе) заңды тұлғалардың филиалдары, өкілдіктері және өзге де оқшауланған құрылымдық бөлімшелері (бұдан әрі – заңды тұлғалар) тіркелген орнына қарамастан, байланыс қызметін көрсетудің нақты орны (облысы) көрсетіледі. 
1.2-бөлімді статистикалық нысанды өз филиалдары үшін ұсынатын,  бірыңғай тарифтері бар заңды тұлғалар (бас кәсіпорындар) толтырады. Бөлімде статистикалық нысанда көрсетілген тарифтер қолданылатын облыстар келтіріледі. 
Егер филиалдар үшін тарифтер әртүрлі болса, онда заңды заңды тұлға  (бас кәсіпорындар) нысандардың тиісті санын толтырады.
4. А және Б бағандарында қызмет түрінің атауы мен коды Қазақстан Республикасы Стратегиялық жоспарлау және реформалар агенттігінің Ұлттық статистика бюросының www.stat.gov.kz интернет-ресурсында (бұдан әрі - Бюроның интернет-ресурсы) «Респонденттерге» – «Статистикалық нысандар» – «Айлық нысандар» – «1-тариф (байланыс)» бөлімінде орналастырылған немесе мемлекеттік статистика саласындағы уәкілетті орган ведомствосының аумақтық бөлімшесінің қызметкері респонденттерге ұсынатын тізбеге сәйкес көрсетіледі.
Г-И бағандарында қызмет түрлерінің (өкіл-қызметтердің) сипаттамасы, В бағанында олардың нөмірленуі көрсетіледі.
5. Тарифтерді тіркеу үшін құндық көлемі ең жоғары өкілді, өзекті, тұрақты көрсетілетін өкіл-қызметтер таңдалады. Қызмет түрінің өкілдігі үшін 3-5 өкіл-қызмет таңдалады. Іріктелген өкіл-қызмет бойынша оның сипаттамасы (байланыс (қызмет) түрі, бағыты (аймақ, ел, қала), кезең  (уақыт), жылдамдығы (өткізу қабілеті) айқындалады, бұл есепті кезең ішінде өкіл-қызметті сәйкестендіруге және салыстыруға мүмкіндік береді.
Өкіл-қызметтердің сипаттамасы мен нөмірленуі есепті жыл ішінде өзгеріссіз қалады.
Г бағанында байқау үшін іріктелген қызмет кодтарына сәйкес өкіл-қызметтер бойынша байланыстың (қызметтің) нақты түрлері (хабарлама, қоңырау, тарифтік жоспар, пакет, абонентік төлем, жалдау, қосу (орнату) және басқа байланыс түрлері) көрсетіледі.
Д бағанында байланыс қызметтерін көрсетудің ең үлкен көлемі бойынша айқындалған бағыттар (аймақ, ел, қала) көрсетіледі.
Е бағанында нақты кезең, уақыт – уақытына қарай, белгіленген, секунд, минут, сағат, ай көрсетіледі.
Ж бағанында жылдамдығы, өткізу қабілеті (Кбит/с, Мбит/с, Гбит/с) көрсетіледі.
6. Сипаттама тариф деңгейіне әсер ететіндей елеулі өзгерген кезде, өкіл-қызмет «жаңа» ретінде есепке алынады. Бұдан бұрын байқауға іріктеліп алынбаған, бірақ заңды тұлғалар көрсететін немесе оны өндіру енді басталған өкіл-қызмет «жаңа» ретінде түсініледі. «Жаңа» өкіл-қызмет бойынша сипаттама көрсетіледі.
[bookmark: _GoBack]7. 1 және 2-бағандарда байланыс қызметін көрсету тарифі көрсетіледі. «Өткен айдың тарифі» 2-бағанын есепті жылдың қаңтарында толтыру міндетті. Тариф қосылған құн салығын есепке алусыз, есепті айдың 20-күніне теңгемен көрсетіледі. Егер тарифтер шетел валютасында белгіленген болса, оларды ұлттық валютаға қайта есептеу есепті айдың 20-күніне Қазақстан Республикасы Ұлттық банкінің деректері бойынша валюталардың ресми (нарықтық) бағамы бойынша жүргізіледі.
8. «Бағаның өзгеру себебінің коды» 3-бағаны тарифтер өзгерген жағдайда Бюроның интернет-ресурсында орналастырылған немесе мемлекеттік статистика саласындағы уәкілетті орган ведомствосының аумақтық бөлімшесінің қызметкері респонденттерге ұсынатын Бағаның өзгеру себептерінің анықтамалығына сәйкес толтырылады. Тарифтердің өзгеру себептерінің бір немесе бірнеше кодын көрсетуге болады. «Өзге де себептер» кодын таңдағанда нақты себептер жазылуы тиіс.
9. Есепті кезеңде байланыс қызметіне тарифтер өзгерген жағдайда, бастапқы статистикалық деректердің анықтығын растау үшін «Мемлекеттік статистика туралы» Қазақстан Республикасы Заңының 12-бабы 17) тармақшасына сәйкес сәйкес мемлекеттік статистика саласындағы уәкілетті органның сұрауы бойынша растайтын құжаттар ұсынылады.
10. Есепті кезеңде қызметі болмаған кезде респондент бекітілген Респонденттердің жалпымемлекеттік статистикалық байқаулар бойынша бастапқы статистикалық деректерді ұсыну графигінде көрсетілген осы есепті кезең үшін статистикалық нысандарды ұсынудың ең ерте мерзімдерінің аяқталу күнінен кешіктірмей Қызметінің болмағаны туралы хабарламаны Қазақстан Республикасы Статистика агенттігі төрағасының 2010 жылғы 9 шілдедегі 
№ 173 бұйрығымен бекітілген (Нормативтік құқықтық актілерді мемлекеттік тіркеу тізілімінде № 6459 болып тіркелген) Статистикалық байқаулар жүргізу кезінде респонденттердің бекітілген  статистикалық нысандар бойынша анық бастапқы статистикалық деректерді ұсыну қағидаларымен белгіленген тәртіпте ұсынады.
11. Осы статистикалық нысанды ұсыну электронды түрде немесе қағаз жеткізгіште жүзеге асырылады. Статистикалық нысанды электронды түрде толтыру Бюроның интернет-ресурсында (https://cabinet.stat.gov.kz/) орналастырылған «Респонденттің кабиненті» арқылы жүзеге асырылады.



Результаты согласования
Агентство по стратегическому планированию и реформам Республики Казахстан - Директор департамента Арманбек Кенесович Тлеубаев, 18.06.2026 16:12:16, положительный результат проверки ЭЦП
Министерство юстиции РК - Вице-министр юстиции Республики Казахстан Лаура Канатовна Мерсалимова, 30.06.2026 16:11:30, положительный результат проверки ЭЦП
Результаты подписания
Қазақстан Республикасы Стратегиялық жоспарлау және реформалар агенттiгiнің Ұлттық статистика бюросы - Қазақстан Республикасы Стратегиялық жоспарлау және реформалар агенттігінің Ұлттық статистика бюросының басшысы М. Турлубаев, 01.07.2026 12:48:18, положительный результат проверки ЭЦП

ИС «ИПГО». Копия электронного документа. Дата  01.07.2026.




Нормативтік құқықтық актілерді мемлекеттік тіркеудің тізіліміне №  болып енгізілді
ИС «ИПГО». Копия электронного документа. Дата  01.07.2026.


